gl pt es de gl gl vi it hbs_lat gl vi it hbs_lat gl gl gl en gl es gl gl gl gl gl es pt gl es pt gl gl gl gl gl pt ca gl gl gl en gl
A metamorfose dos paxaros - Cinema - DUPLEX
Beatriz e Henrique casaron o día que ela cumpriu 21 anos. Henrique, oficial da mariña, pasa longas temporadas no mar. En terra, Beatriz, que sempre tivo unha relación moi especial coas plantas, coida dos seus 6 fillos. O maior, Jacinto, soña a miúdo con ser un paxaro. Un día, de súpeto, Beatriz desaparece.
Jacinto é o pai da directora Catarina  Vasconcelos, cuxa nai faleceu cando ela tiña 17 anos. A memoria dos avós, os principios vitais de Beatriz, os voos  oníricos de Jacinto, a perda e a imaxinación de Catarina constrúen este fermoso conto cinematográfico, entre o fantástico e a autobiografía, coma un fogar para as pantasmas e para os seus recordos.
Unha sorprendente imaxinería e a súa linguaxe lírica converte un ensaio sobre a historia dunha familia nunha dolorosa reflexión sobre o amor xeracional e o duelo
Unha oda visual á beleza do incesante ciclo da vida (e da morte)
Título orixinal: A metamorfose dos passaros
Elenco: Manuel Rosa, João Móra, Ana Vasconcelos, Henrique Vasconcelos, Inês Melo Campos, Catarina Vasconcelos, Cláudia Varejão, José Manuel Mendes, João Pedro Mamede
Berlinale 2020 (Encounters - Premio FIPRESCI), Donostia 2020 (Zabaltegi-Tabakalera - Mellor Filme), Indielisboa 2020 (premio do público)
DUPLEX Cinema Travesía Moreno, 3 15403 Ferrol info@duplexcinema.com | 981 35 60 65
Utilizamos cookies para mellorar os nosos servizos. Se continúas navegando, consideramos que aceptas o seu uso. OK